
Nr. 2662 / 27.08.2026

ANUNȚ EXAMEN DE PROMOVARE

	Stațiunea de Cercetare Dezvoltare pentru Creșterea Bovinelor Arad (S.C.D.C.B. Arad), cu sediul în municipiul Arad, Calea Bodrogului, nr. 32, județ Arad, organizează examen de promovare în grad profesional de la Cercetător consacrat, R3 (Cercetător Științific gradul II - CS II) la Cercetător principal, R4 (Cercetător Științific gradul I - CS I), în conformitate cu prevederile H.G. nr. 1.336/2022, H.G. nr. 1.569/2024, Ordinul 6.129/2016 și Legea nr. 183/2024, conform tabelului de mai jos:

	Nr crt.
	Funcția și gradul actual
	Funcția și gradul de promovare
	Nr. de candidați
	Domeniul de specialitate

	1
	Cercetător Științific gradul II (CS II)
	Cercetător Științific gradul I (CS I)
	1
	Tehnologii de Creștere și Bunăstare Animală

	2
	Cercetător Științific gradul II (CS II)
	Cercetător Științific gradul I (CS I)
	1
	Genetică, Ameliorare și Reproducție

	TOTAL
	2



Condiţiile specifice de promovare în gradul profesional de Cercetător Științific gradul I (CS I):
· este încadrat pe funcția de Cercetător Științific gradul II (CS II); 
· îndeplinește standardele minimale prevăzute de Ordinul Ministrului Educației Naționale și Cercetării Științifice nr. 6.129/ 20.12.2016 și Regulamentul privind organizarea și desfășurarea examenului de promovare pentru obținerea gradelor profesionale a personalului de cercetare, dezvoltare și inovare și încadrarea pe funcții din cadrul S.C.D.C.B. Arad, organizație de cercetare – dezvoltare cu profil agricol din subordinea Academiei de Științe Agricole și Silvice “Gheorghe Ionescu Șișești” București;
· să dețină titlul de doctor;
· să îndeplinească condițiile impuse de standardele minimale și cele specifice conform legislației în vigoare. 

La examenul pentru promovarea în gradul profesional de Cercetător Științific gradul I (CS I) poate participa persoana care:
· îndeplinește condițiile generale prezăzute de art. 15 din HG nr. 1336/2022:
a). are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b). cunoaște limba română, scris și vorbit și domiciliul în România;
c). are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;
d). are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e). îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f). nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g). nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h). nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire  la  persoanele  care  au  comis  infracțiuni  sexuale,  de exploatare a unor persoane sau asupra minorilor, precum și pentru  completarea  Legii  nr.  76/2008  privind  organizarea  și funcționarea Sistemului Național de Date Genetice Judiciare, cu modificările  ulterioare,  pentru  domeniile  prevăzute  la  art.  35 alin. (1) lit. h).

Pentru înscrierea la examenul de promovare, candidatul depune un dosar care va cuprinde următoarele documente:
a) cererea de înscriere la examen semnată, la care se anexează o declarație pe propria răspundere privind veridicitatea informațiilor prezentate în dosar;
b) lista publicațiilor, lucrărilor, articolelor/studiilor, brevetelor de invenție selectate de candidat în funcție de relevanța pentru activitățile de cercetare științifică proprii;
c) fișa de verificare a îndeplinirii standardelor minimale, în conformitate cu prevederile art. 13 alin. (1) și (10) din Legea nr. 183/2024, și a standardelor proprii ale organizației de cercetare, după caz, completată și semnată de către candidat;
d) copia diplomei de doctorat; în situația în care diploma nu a fost eliberată de o instituție de învățământ superior din România se depune o copie a atestatului de recunoaștere sau de echivalare a acesteia;
e) copia actului de identitate sau orice alt document care atestă identitatea, potrivit legii, după caz;
f) copia certificatului de căsătorie sau dovada schimbării numelui, după caz;
g) declarația pe propria răspundere în care se menționează că, în ultimii 3 ani anteriori înscrierii la examenul de promovare, candidatul nu a fost sancționat pentru săvârșirea unei abateri grave de la buna conduită în activitatea CDI prevăzute la art. 52 alin. (8) din Legea nr. 183/2024;
h) curriculum-ul vitae semnat de către candidat;
i) certificatul medical care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 3 luni anterior derulării examenului;
j) certificatul de cazier judiciar;
k) declarația de consimțământ pentru prelucrarea datelor cu caracter personal semnată.

Curriculumul vitae al candidatului include:
a) studiile efectuate și diplomele obținute;
b) experiența profesională și locurile de muncă relevante ocupate anterior;
c) proiectele de cercetare, dezvoltare și inovare pe care le-a condus ca director de proiect și granturile obținute, dacă este cazul, indicându-se pentru fiecare sursa de finanțare, volumul finanțării și principalele publicații sau brevete de invenție rezultate;
d) premiile sau alte elemente de recunoaștere a contribuțiilor științifice;
e) descrierea narativă a celor mai importante 3 realizări de la ultima promovare - maximum 3 pagini.

Dosarul pentru examenul de promovare trebuie să conțină lista publicațiilor, lucrărilor, articolelor/studiilor, brevetelor de invenție considerate de candidat a fi relevante pentru domeniul postului pentru care candidează. Lista este structurată astfel:
a) lista a cel mult 10 publicații științifice, cele mai relevante, precum: cărți de autor, articole/studii/capitole, volume editate, lucrări;
b) lista brevetelor de invenție și a altor titluri de proprietate industrială;
c) lista cărților de autor și a volumelor editate;
d) lista articolelor/studiilor in extenso, publicate în reviste din fluxul științific internațional principal;
e) lista altor lucrări și contribuții științifice sau, după caz, din domeniul creației artistice sau apărării naționale.
 
Dosarul de examen este depus de candidat în format electronic, la adresele de e-mail scdcbarad@gmail.com sau scdcb.arad@asas.ro sau în format fizic, la sediul Stațiunii de Cercetare – Dezvoltare pentru Creșterea Bovinelor Arad din mun. Arad, Calea Bodrogului, nr. 32, jud. Arad.

Examenul de promovare în gradul științific de Cercetător Științific gradul I (CS I) constă în: 
a) analiza dosarului de înscriere la examen, conform legislației în vigoare;
b) interviu cu comisia de concurs. 

Calendarul examenului:
1. Publicarea anunțului: 28.08.2026;
2. Perioada de înscriere: 28.08.2026 – 27.09.2026;
3. Analiza dosarului de înscriere: 29.09.2026, ora 10:00, la sediul unității;
4. Inteviu cu comisia de examen: 29.09.2026, ora 12:00, la sediul unității;
5. Afișarea rezultatului examenului: 30.09.2026, ora 10:00, la sediul unității.
Contestațiile se pot depune în termenul și în condițiile prevăzute de H.G. nr. 1.569/2024 și de Regulamentul aplicabil unității.

Informații suplimentare se obțin la sediul S.C.D.C.B. Arad, din municipiul Arad, Calea Bodrogului, nr. 32, județ Arad,  tel. 0257 339 130, email: scdcbarad@gmail.com sau scdcb.arad@asas.ro.



Director,
Conf. dr. ing. Cziszter Ludovic Toma

